****

**Prosimo, da
MED
 postopkom zaposlovanja iz tujine upoštevate naslednje**

| Koraki | **Ukrepi** |
| --- | --- |
| **1** | Prvi koraki | Poiskali ste potrebne informacije, pripravili ste načrt in pripravljeni ste zaposliti delavce iz vse Evrope – toda kako začeti? Za začetek boste na portalu EURES (Evropski portal za zaposlitveno mobilnost) našli odgovore na svoja vprašanja – imamo vse potrebne informacije, ki vam bodo pomagale oglaševati vaše prosto delovno mesto in pri iskanju kandidatov. |
| **2** | **Obvestilo o prostem delovnem mestu**  | Če želite prosto delovno mesto oglaševati na portalu EURES, morate to najprej storiti pri svojem lokalnem zavodu za zaposlovanje (glejte povezavo „*Kako oglaševati prosto delovno mesto*“ na portalu EURES). |
| **3** | **Iskanje življenjepisov na portalu EURES** | EURES ima podatkovno zbirko z več kot 260 000 iskalci zaposlitve, ki iščejo zaposlitev v tujini. Za spletni življenjepis se registrirajte že danes (glejte razdelek „*Iskanje življenjepisov*“). Je hiter in enostaven za uporabo. |
| **4** | **Koledar prireditev EURES** | EURES objavlja seznam glavnih dogodkov, ki jih organizirajo člani te mreže. V koledarju boste našli podrobnosti o zaposlitvenih dogodkih, ki potekajo po vsej Evropi. |
| **5** | **Kulturna ozaveščenost** | Sedaj ko veste, kje želite zaposliti delavce, poiščite vse možne informacije o ciljni državi. Morda boste na primer ugotovili, da je na dan, ko želite zaposliti osebo iz tujine, večji državni praznik. |
| **6** | **Predstavitev podjetja** | Razmislite o pripravi predstavitve za kandidate, v kateri boste predstavili podjetje in na kratko opisali razpoložljive oblike pomoči pri selitvi. Morda bi jo lahko prevedli in jo objavili na svoji spletni strani? |
| **7** | **Sporazumi o ravni storitve** | Če zaposlujete s pomočjo tretje osebe, določite odgovornosti in obveznosti obeh strani, bodisi pogodbeno bodisi s sporazumom o ravni storitve. |
| **8** | **Sodelovanje na zaposlitvenih sejmih EURES v tujini** | Če vas zanima zaposlovanje večjega števila delavcev, lahko razmislite o možnosti udeležbe na tujih zaposlitvenih sejmih EURES v državah EGP, v katerih so na voljo iskani kandidati. Pri svojem lokalnem svetovalcu EURES preverite obstoječe možnosti in dodatne podrobnosti o podpori/dogovorih za sodelovanje.  |
| **9** | **Preverjanje referenc** | Reference v življenjepisu so pomembne, vendar ne predpostavljajte, da bo posrednik lahko z vami govoril ali se sporazumeval v vašem maternem jeziku. Boljši odziv boste dobili, če boste kandidatovim nekdanjim delodajalcem pisali v njihovem jeziku. |
| **10** | **Pričevanja zaposlenih** | O najboljših razlogih za delo pri vas povprašajte svoje obstoječe zaposlene. Uporabite študije primerov za predstavitev vaših možnosti zaposlitve in po potrebi vključite uspešno vključene delavce migrante. |
| **11** | **Pomoč pri selitvi** | Podjetje, ki vlaga v svoje zaposlene, je bolj produktivno. Ocenite, koliko pomoči je na voljo vašemu novemu zaposlenemu v zvezi s selitvijo. Kako bi si vi sami želeli, da vas obravnavajo? |
| **12** | **Ocenjevanje** | Bodite pozorni na povratne informacije vašega partnerja za zaposlovanje in kandidatov. To vam bo pomagalo oceniti prednosti in slabosti projekta ter izboljšati prihodnje dejavnosti zaposlovanja v tujini. Prav tako ne pozabite dati povratnih informacij kandidatom in partnerjem pri zaposlovanju. |